Dristig Rihanna sensurert av Instagram
Ifølge kjendisnettestedet TMZ ble bildene slettet fra kontoen hennes allerede etter en time, fordi bildene var i strid med bildedelingstjenestens retningslinjer, som lyder som følger: «Hvis du ikke ville ha vist bildet eller videoen du vurderer å laste opp, til et barn, eller til sjefen din eller foreldrene dine, bør du etter alt å dømme ikke dele det/den på Instagram. Den samme regelen gjelder for profilbildet ditt. Brukerkontoer som deler nakenhet eller innhold beregnet for voksne, blir deaktivert, og du får kanskje ikke tilgang til Instagram lenger.» De lettkledde bildene Rihanna la ut av seg selv var hentet fra det franske magasinet Luis' forside der hun er avbildet kun iført en knøttliten bikinitruse og en hatt. Stjernen la også ut bilder som viser henne liggende på en bademadrass, sittende på en bassengkant og liggende på en solstol - samtlige bilder viser stjernen svært avkledd. TMZ: Risikerer utestengelse TMZs kilder i Instagram forteller at stjernen risikerte å bli utestengt fra Instagram om ikke bildene ble fjernet. Rihanna skal ha blitt informert via e-post. Bildene ble også lagt ut på stjernens twitterprofil. Nettstedet har foreløpig har valgt ikke å sensurere bildene. Ifølge kjendisnettstedet stammer bildene fra fotograferingen som vakte oppsikt tidligere denne måneden, der popstjernen kveilet seg rundt på en terrasse i Hollywood Hills uten truse. HER SER DU BILDENE FRA FOTOGRAFERINGEN LUI. #coveR by Mario Sorrenti pic.twitter.com/v0XbELIE7R - Rihanna (@rihanna) April 29, 2014
Tirsdag la popstjernen ut flere lettkledde bilder av seg selv på Instagram. Bildene ble raskt fjernet fra kontoen hennes.